**Violeta Bulc** (s. 24. tammikuuta 1964 Ljubljana, Jugoslavia) on slovenialainen yritysjohtaja ja poliitikko, joka aloitti vuonna 2014 Junckerin komission liikennekomissaarina. Bulc siirtyi politiikkaan aiemmin samana vuonna liike-elämästä. Hän oli toiminut tärkeässä asemassa tietoliikenneyrityksissä ja ollut perustamassa Slovenian itsemäistymisen jälkeen maan tietoliikenneverkkoa.

Opiskelu ja ura liike-elämässä
------------------------------

Violeta Bulc syntyi Jugoslaviassa vuonna 1964. Hän opiskeli tietojenkäsittelytiedettä ja informatiikkaa Ljubljanan yliopistossa ja jatkoi opintojaan San Franciscossa Golden Gate -yliopistossa. Siellä hän valmistui maisteriksi tietotekniikasta.

Valmistuttuaan Bulc työskenteli 1991–1994 Kalifornian Burlingamessa verkkoasiantuntijana. Bulc palasi vuonna 1994 itsenäistyneeseen Sloveniaan, työskenteli vuodet 1994–1997 Telekom Slovenijella ja oli perustamassa siellä maan ensimmäistä tietoliikenneverkkoa. Hän matkusteli myös muissa entisen Jugoslavian itsenäistyneissä maissa edistämässä näiden tietoliikenneverkkoja. Vuosina 1999–2000 hän oli Telemachin varatoimitusjohtaja. Bulc perusti vuonna 2000 Vibacomin, jonka toimitusjohtajana hän toimi vuoteen 2014 saakka.

Poliittinen ura
---------------

Bulc siirtyi politiikkaan syyskuussa 2014, kun pääministeri Miro Cerar nimitti hänet salkuttomaksi ministeriksi, jonka vastuulla oli kehitys, strategiset projektit ja yhtenäisyys. Kun Euroopan parlamentti hylkäsi itse itsensä komissiaariehdokkaaksi nimittäneen Alenka Bratušekin ehdokkuuden, Cerar valitsi Bulcin Slovenian ehdokkaaksi. Bulcin nimitys herätti Slovenian mediassa paljon keskusteluja, sillä hän oli poliittisesti kokematon ja harrasti New Age -rituaaleja. Bulc kuitenkin valittiin Junckerin komissioon. Juncker antoi Bulcille liikennekomissaarin salkun ja laittoi energiaunionikomissaariksi ja varapuheenjohtajaksi kokeneemman Maroš Šefcovicin.

Lähteet
-------

1. ↑  Keating, Dave: Violeta Bulc: not your average European Commission candidate *Politico*.  20.10.2014. Politico Sprl. Viitattu 22.4.2019. (englanniksi)
2. 1 2  Violeta Bulc European Commission. Viitattu 22.4.2019. (englanniksi)
3. 1 2  Keating, Dave: Violeta Bulc: unconventional entrepreneur *Politico*.  25.1.2016. Politico Sprl. Viitattu 22.4.2019. (englanniksi)
4. ↑  Violeta Bulc, MSc takes over GODC  19.9.2014. Government Office for Development and European Cohesion Policy. Viitattu 22.4.2019. (englanniksi)[vanhentunut linkki]

Aiheesta muualla
----------------

* Kuvia tai muita tiedostoja aiheesta **Violeta Bulc** Wikimedia Commonsissa

|  |  |  |  |  |  |
| --- | --- | --- | --- | --- | --- |
| 

| * n
* k
* m
Junckerin komissio (2014–2019) |
| --- |
|  |
| 
* Vytenis Andriukaitis
* Andrus Ansip2(2014–2019)
* Miguel Arias Cañete
* Dimitris Avramopoulos
* Elżbieta Bieńkowska
* Violeta Bulc
* Corina Creţu (2014–2019)
* Valdis Dombrovskis2
* Kristalina Georgieva(2014–2016)
* Johannes Hahn
* Phil Hogan
* Jonathan Hill(2014–2019)
* Věra Jourová
* **Jean-Claude Juncker**1
* Jyrki Katainen2
* Julian King
* Cecilia Malmström
* Neven Mimica
* Carlos Moedas
* Federica Mogherini2
* Pierre Moscovici
* Tibor Navracsics
* Günther Oettinger
* Maroš Šefčovič2
* Christos Stylianides
* Marianne Thyssen
* Karmenu Vella
* Margrethe Vestager

 |
|  |
| 1 = Ensimmäinen varapuheenjohtaja. 2 = Varapuheenjohtaja. |

 |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Puola

 |

 |